પિતાએ શીખવાડ્યું છે નીરજાને બાળપણથી જ કે દરેક પરિસ્થિતિમાં હિંમત રાખવી અને ખોટુ કામ ન ક્યારેય કરવું કે ન ક્યારેય ખોટુ કે અન્યાય સહન કરવો. પતિને નીરજાનાં મોડેલિંગ સામે પણ વાંધો છે અને દહેજમાં કંઈ આપ્યુ નથી એ બધી બાબતો છતી કરતાં પત્રો જે પતિએ એના પિતાને લખેલાં એ ફેમિલી મેમ્બર્સની સામે વાંચતી વખતે સોનમની એક્ટિંગે ફરી એક વાર મારી આંખો ભીંજવેલી. અને ધીમે ધીમે ફિલ્મની ટેગલાઈનની જેમ જ એની અંદરનો ડર જ એને હિંમત આપે છે, મુસાફરોને પાણી અને ફૂડ પીરસવું એ એની ફરજ છે એવું આતંકીઓને કહેતી વખતની નીરજાની આંખોમાં ડર નહીં પણ બહાદુરી છે.